b'\n_START_ARTICLE_\nPokok Nyonya Makan Sirih\n_START_PARAGRAPH_\nPokok Bunga Nyonya Makan Sirih atau nama botaniknya Clerodendron thomsonae tergolong dalam keluarga Verbenaceae. Pokok Nyonya Makan Sirih adalah pokok memanjat yang banyak tumbuh terbiar di kawasan kampung khususnya di tanah beris. Spesies ini dipercayai berasal dari Afrika Barat.\n_START_SECTION_\nGambaran\n_START_PARAGRAPH_\nPokok Bunga Nyonya Makan Sirih mempunyai sulur batang yang berkayu yang mampu memanjat sehingga 10 meter dan mempunyai daun hijau tua berkilat antara tujuh dan sepuluh sentimeter.\n_START_SECTION_\nBunga\n_START_PARAGRAPH_\nBunganya berjambak di antara batang dan daunnya dan kadangkala keluar pada hujung dahan dengan warna merah terang yang bersalut ranggi putih. Empat stamen dan satu pistil panjang terkeluar daripada kelopak bunga adalah identitinya. Pokok ini juga dikatakan berfungsi dalam perubatan tradisional khususnya untuk merancang jarak kelahiran anak.'